האקה (כדורגל)

מועדון כדורגל האקה (בפינית: FC Haka; במקור Valkeakosken Haka), או בקיצור האקה, הוא מועדון כדורגל מהעיירה ואלקאקוסקי, פינלנד, המשחק בליגת המשנה הפינית. המועדון נוסד ב-1934 ולו 9 זכיות באליפות פינלנד ו-12 זכיות בגביע הפיני. והוא מארח את משחקיו באצטדיון טהאטן קנטה המכיל 3,516 מקומות.

 היסטוריה 
 האקה בכדורגל הפיני 
המועדון נוסד בשנת 1934 בשם ואלקאקוסקן האקה (Valkeakosken Haka). בשנת 1949 הצליח המועדון להעפיל לראשונה לליגה הפינית הבכירה, ובשנת 1955 זכה בתואר הראשון שלו, הגביע הפיני. בשנת 1959 זכה המועדון בפעם השנייה בגביע הפיני. ולמעשה החל תור הזהב הראשון של המועדון כשב-1960 זכה המועדון באליפות היסטורית ובדאבל הראשון בתולדות הכדורגל הפיני, כהשלים זכייה גם בגביע. במהלך שנות ה-60 זכה המועדון בשתי אליפויות ו-2 גביעים נוספים האחרון שבהם בשנת 1969. אך משם חלה הידרדרות והמועדון ירד ליגה בסיום עונת 1972, אך חזר לאחר עונה אחת בלבד. ובעונת 1977 זכה בדאבל שני. בשנות ה-80 המועדון המשיך להתחרות בליגת העל אך סיים לרוב במרכז הטבלה. לעומת זאת הוא הוסיף שלוש זכיות בגביע הפיני בשנים 1982 ,1985 ו-1988.

בתחילת שנות ה-90 שינה המועדון את שמו למועדון כדורגל האקה (FC Haka), ובשנת 1995 לאחר בצורת של 18 שנה זכה המועדון באליפות מספר 5, אך ירד ליגה בסיום העונה שלאחר מכן. בעונת 1997 המועדון זכה באליפות ליגת המשנה ובגביע הפיני ה-10 שלו והחל את תור הזהב השני של המועדון, הוא שב לליגת העל לקראת עונת 1998, המשיך ביכולתו הטובה וזכה בשלוש אליפויות רצופות בעונות 1998–2000.

גם במחצית הראשונה של העשור הראשון של המאה ה-21 המשיך האקה להיות מועדון צמרת. כשזכה באליפות מספר 9 שלו בשנת 2004 ובשני גביעים נוספים מספר 11 ומספר 12 של המועדון בשנים 2002 ו-2005. אך אז החלו קשיים כלכליים במועדון, והמועדון נאלץ לבצע קיצוצים ורפורמות וגם הצלחות המועדון פסקו, עד שבסיום עונת 2012 ירד המועדון ליגה. שם בילה במשך 7 עונות. עד שזכה באליפות הליגה השנייה בסיום עונת 2019 ושב לליגת העל הפינית. לאחר חמש עונות בליגת העל הפינית את עונת 2025 סיים המועדון במקום האחרון בליגה ושב לליגה השנייה. לאחר ירידת הליגה מספר אוהדים הציתו את אצטדיון הקבוצה.

 האקה במסגרות האירופיות 
בעונת 1962/1963 השתתף המועדון לראשונה בתחרויות האירופיות של אופ"א כשפגש את המועדון הבלגי סטנדרד לייז' במסגרת הסיבוב הראשון של גביע אירופה לאלופות, אך הפסיד פעמיים והודח. עונה לאחר מכן השיג המועדון ניצחון ראשון במסגרת האירופית, 4–1 על ג'אוניס אש מלוקסמברוג. אך הפסיד 0–4 בחוץ והודח פעם נוספת. בעונה הבאה עונת 1964/1965 השתתף המועדון בגביע אירופה למחזיקות גביע, בסיבוב הראשון התמודד מול סקייד פוטבול מנורווגיה ולראשונה הצליח לעבור סיבוב במסגרת האירופית. ההופעה הטובה ביותר של האקה במסגרת האירופית הייתה בעונת 1983/1984 אז הגיע המועדון עד לרבע גמר גביע אירופה למחזיקות גביע שם הפסיד פעמיים ליובנטוס והודח. במשך עשר עונות רצופות החל מעונת 1998/1999 השתתף המועדון במסגרות האירופיות בזכות הישגיו בכדורגל המקומי, רצף שנעצר בעונת 2009/2010 בה לא הצליח המועדון להעפיל למסגרת האירופית, ומאז נעדר המועדון מהמסגרת האירופית במשך 14 שנה עד ששב להתחרות בקונפרנס ליג בעונת 2023/2024.

 תארים 
 ליגת העל הפינית
 אלופה (9): 1960, 1962, 1965, 1977, 1995, 1998, 1999, 2000, 2004
 הגביע פיני
 זוכה (12): 1955, 1959, 1960, 1963, 1969, 1977, 1982, 1985, 1988, 1997, 2002, 2005
 גביע הליגה הפיני
 זוכה: 1995

 תוצאות במסגרת האירופית 
בכל המשחקים (בית וחוץ) מספר השערים של האקה מוצג ראשון
עונהתחרותשלבמועדוןביתחוץתוצאה1962/1963גביע אירופה לאלופותסיבוב ראשון סטנדרד לייז'1–50–21–71963/1964גביע אירופה לאלופותסיבוב המוקדמות ג'אוניס אש4–10–44–51964/1965גביע אירופה למחזיקות גביעסיבוב ראשון סקייד פוטבול0–12–02–1סיבוב שני טורינו0–10–50–61966/1967גביע אירופה לאלופותסיבוב ראשון אנדרלכט0–21–101–121970/1971גביע אירופה למחזיקות גביעסיבוב ראשון צסק"א סופיה1–20–91–111977/1978גביע אופ"אסיבוב ראשון גורניק זאבז'ה0–03–53–51978/1979גביע אירופה לאלופותסיבוב ראשון דינמו קייב0–11–31–41981/1982גביע אופ"אסיבוב ראשון גטבורג2–30–52–71983/1984גביע אירופה למחזיקות גביעסיבוב ראשון סליגו רוברס3–01–04–0סיבוב שני המארבי2–1 (ה)1–13–2רבע הגמר יובנטוס0–10–10–21986/1987גביע אירופה למחזיקות גביעסיבוב ראשון טורפדו מוסקבה2–21–33–51989/1990גביע אירופה למחזיקות גביעסיבוב ראשון פרנצווארוש1–11–52–61996/1997גביע אופ"אשלב המוקדמות הראשון פלורה טאלין2–21–03–2שלב המוקדמות השני לגיה ורשה1–10–31–41998/1999גביע אירופה למחזיקות גביעסיבוב המוקדמות בנגור סיטי2–01–03–0סיבוב ראשון פאניוניוס0–21–31–51999/2000ליגת האלופותשלב המוקדמות הראשון HB טורסהאבן6–01–17–1שלב המוקדמות השני ריינג'רס0–31–41–72000/2001ליגת האלופותשלב המוקדמות הראשון לינפילד1–01–22–2 (ח)שלב המוקדמות השני אינטר ברטיסלאבה0–00–1 (ה)0–12001/2002ליגת האלופותשלב המוקדמות הראשון ולטה5–00–05–0שלב המוקדמות השני מכבי חיפה0–13–0 3–1שלב המוקדמות השלישי ליברפול0–51–41–9גביע אופ"אסיבוב ראשון אוניון ברלין1–10–31–42002גביע האינטרטוטוסיבוב ראשון אוביליץ'2–11–13–2סיבוב שני פולהאם1–10–01–1 (ח)2003/2004גביע אופ"אסיבוב המוקדמות היידוק ספליט2–10–12–2 (ח)2004/2005גביע אופ"אשלב המוקדמות הראשון אטצלה אטלברוק3–12–15–2שלב המוקדמות השני סטאבק1–31–32–62005/2006ליגת האלופותשלב המוקדמות הראשון פיוניק ירוואן1–02–23–2שלב המוקדמות השני וולרנגה0–11–41–52006/2007גביע אופ"אשלב המוקדמות הראשון לבדיה טאלין1–00–21–22007/2008גביע אופ"אשלב המוקדמות הראשון רייל2–01–33–3 (ח)שלב המוקדמות השני מיטיולן1–22–53–72008/2009גביע אופ"אשלב המוקדמות הראשון קורק סיטי4–02–26–2שלב המוקדמות השני ברונדבי0–20–40–62023/2024הקונפרנס ליגשלב המוקדמות הראשון קרוסיידרס2–20–12–3

 קישורים חיצוניים 



 הערות שוליים 

קטגוריה:קבוצות כדורגל שהוקמו ב-1934
קטגוריה:קבוצות כדורגל פיניות